**Git**

Git er et verktøy for versjonskontroll og kodedeling. Versjonskontroll er systemer som holder kontroll på forandringer som skjer i en fil eller flere filer. Ved hjelp av versjonskontroll har man mulighet til å gå tilbake til tidligere versjoner av filen. Git er et verktøy for nettopp dette. Ved å bruke Git, så er det enklere for flere personer å jobbe med den samme koden.

GitHub er et program som bruker versjonskontroll. Det er en tjeneste på internett som brukes for kode. Tjenesten lar flere gjøre endringer i en kode, skrive kommentarer eller rapportere om feil (bugs). Fordelen med å bruke et slikt program er at flere personer kan jobbe med et større prosjekt samtidig, og ha god oversikt over hva som skjer med koden.

**MathML**

MathML står for Mathematical Markup Language. Det er et språk for å uttrykke matte på internett. Språket deles inn i to deler, innhold og presentasjon. Content-MathML beholder semantikken i det matematiske uttrykket, mens Presentation-MathML beskriver hvordan det skal vises. Man skriver MathML akkurat som HTML, med tagger og attributter. Før man hadde dette språket, så var det vanlig å sette inn bilder av matematiske formler. Dette er et problem, ettersom man ikke har mulighet til å for eksempel kopiere formelen. En annen fordel med å bruke dette språket er for de som er svaksynte. Man har mulighet til å få matematikken lest opp for seg gjennom plugins som finnes i nettleserne.

**SVG**

SVG står for Scalable Vector Graphics og er et XML-basert format. Det brukes i html for å lage to-dimensjonale figurer for websider. Et SVG element kan oppskaleres eller nedskaleres så mye man ønsker uten at bildet mister noe som helst kvalitet. I motsetning til vanlige bilder som .PNG eller .JPG, som mister kvalitet når man endrer på størrelsen. Dette er en stor fordel når man jobber med websider som er responsive. SVG filer er også mindre i filstørrelse i forhold til andre filtyper, så dette er en fordel hvis man ønsker å bruke illustrasjoner som ikke har så stor filstørrelse. De er også enkle å modifisere med CSS eller JavaScript.

**Inspirasjon til websiden**

Jeg er veldig inspirert av websider som har et veldig enkelt og moderne design. Websider som ikke har så mange elementer, syns jeg er pene å se på. Derfor ville jeg prøve å lage en side som har et slikt design. Jeg så for meg en header med en horisontal linje under som skiller navigasjonsmenyen fra headeren. Til venstre under navigasjonen ville jeg ha et bilde og til høyre for bildet, et aside element. Med diverse informasjon som den obligatoriske oppgaven spør etter. Under alt dette skal de nyeste artiklene som jeg har skrevet ligge i bokser som har en bakgrunnsfarge. Og til slutt en footer, med en link som tar brukeren til en «om siden» side, og linker til Facebook profilen min. Jeg ville bruke få elementer på siden, slik at det ser ryddig og minimalistisk ut. Når jeg lagde skissene for nettsiden min, så ønsket jeg rammer rundt elementene mine. Etter hvert som jeg begynte å lage nettsiden, så gikk jeg litt vekk fra hva jeg opprinnelig tenkte, og lagde noe mer minimalistisk som jeg så fra nettsidene jeg har brukt som inspirasjon.

Sider jeg har brukt som inspirasjon:

<https://haute-living.com/>

<https://www.weareenvoy.com/>

<https://www.catscarf.com/>

<http://www.falve.co.nz/>